Marko Kohtamäki

Marko Kohtamäki (s. 1977 Vaasa) on suomalainen professori, strategialuennoitsija ja liiketoiminnan kehittäjä. Hän on koulutukseltaan kauppatieteiden tohtori ja työskentelee professorina Vaasan yliopiston johtamisen akateemisessa yksikössä oppialanaan strategia. 

Kohtamäki on toiminut Vaasan yliopiston professorina vuodesta 2012. Hän on myös työskennellyt vierailevana professorina Luulajan Teknillisessä korkeakoulussa vuosina 2012–2017 sekä vierailevana tutkijana Oxfordin yliopistossa vuosina 2010–2011.

Vuonna 2005 Kohtamäki väitteli strategisesta johtamisesta aiheenaan Strategisten verkostojen ohjaus. Kohtamäen väitöskirja keskittyi analysoimaan teknologiayritysten hyödyntämiä toimittajaverkostojen johtamisen käytäntöjä.

Kohtamäen viimeaikainen tutkimus liittyy kolmeen keskeiseen teemaan: Teknologiayritysten digitaaliseen palvelullistumiseen (Digital Servitization), strategiakäytäntöihin (Strategy-As-Practice) sekä liiketoimintatiedon hallintaan (Business Intelligence). Hänen tutkimustyölleen on tyypillistä pyrkiä luomaan lisäarvoa sekä käytännön liikkeenjohdolle että strategian, strategisen markkinoinnin ja tuotantotalouden perustutkimukselle.  

Kohtamäki on julkaissut tutkimusartikkeleita alan huippulehdissä, kuten Strategic Management Journal, Strategic Entrepreneurship Journal, International Journal of Operations and Production Management, Industrial Marketing Management, Long Range Planning, International Journal of Production Economics ja Technovation. Vuoteen 2019 mennessä Kohtamäki oli julkaissut noin 50 tieteellistä artikkelia tiedelehdissä sekä noin 20 tieteellistä kirja-artikkelia ja viisi kirjaa, mukaan lukien väitöskirja.

Kohtamäki on lisäksi urallaan kehittänyt myös konsultoinnin keinoin sekä yritysten että julkisten organisaatioiden strategioita ja toimintaa.

Teokset 

 Kohtamäki, M., Baines, T., Rabetino, R. & Bigdeli, A. Z. (2018). Practices and tools for servitization: Managing the service transition. London: Palgrave Macmillan.
 Kohtamäki, M., Rabetino, R. & Möller, K. (2018). Alliance capabilities: A review on future research directions. Industrial Marketing Management, 68(1), 89–100.
 Kohtamäki M. (2017). Real-time strategy and business intelligence: Digitizing practices and systems. London: Palgrave MacMillan.
 Rabetino, R., Harmsen, W., Kohtamäki, M. & Sihvonen, J. (2018). Structuring servitization related research. International Journal of Operations and Production Management, 38(2), 350-371.
 Rabetino, R., Kohtamäki, M., & Gebauer, H. (2017). Strategy map of servitization. International Journal of Production Economics, 192(October), 144–156.
 Luoto, S., Brax, S. A., & Kohtamäki, M. (2017). Critical meta-analysis of servitization research: Constructing a model-narrative to reveal paradigmatic assumptions. Industrial Marketing Management, 60(1), 89–100.
 Kohtamäki, M., & Partanen, J. (2016). Co-creating value from knowledge-intensive business services in manufacturing firms: The moderating role of relationship learning in supplier-customer interactions. Journal of Business Research, 69(7), 2498–2506.
 Patel, P., Kohtamäki, M., Parida, V., & Wincent, J. (2015) Entrepreneurial-Orientation-as-Experimentation and Firm Performance: The Enabling Role of Absorptive Capacity. Strategic Management Journal, 36(11), 1739-1749.
 Kohtamäki, M., Partanen, J., Parida, V., & Wincent, J. (2013). Non-linear relationship between industrial service offering and sales growth: The moderating role of network capabilities. Industrial Marketing Management, 42(8), 1374–1385. 
 Kohtamäki, M., Partanen, J., & Möller, K. (2013). Making a profit with R&D services — The critical role of relational capital. Industrial Marketing Management, 42(1), 71–81.

Lähteet

Aiheesta muualla 

 Professori Marko Kohtamäen julkaisut ja asiantuntijatehtävät Vaasan yliopiston tutkimustietokannassa 

Vaasan yliopiston professorit
Suomalaiset professorit
Vuonna 1977 syntyneet
Elävät henkilöt